Jamaika
Jamaika sai osittaisen itsehallinnon vuonna 1944. Saari sai vähitellen omaa päätäntävaltaa, vuonna 1958 siitä tuli osa brittiläistä Länsi-Intian federaatiota ja se itsenäistyi lopulta vuonna 1962. Ensimmäinen pääministeri oli Jamaica Labour Partyn (JLP) Alexander Bustamante.
Tanganjika
Vuonna 1946 Yhdistyneet kansakunnat otti alueen valvontaansa; britit hallitsivat sitä yhä Yhdistyneiden kansakuntien huoltohallintoalueena. Tanganjika itsenäistyi 9. joulukuuta 1961 ja Tanganjikan tasavalta muodostettiin seuraavana vuonna 9. kesäkuuta 1962.